[bookmark: _Hlk219219085]Az óvodapedagógus diplomával rendelkező tanító szakos hallgatók záró értékelési portfóliójával kapcsolatos követelmények, feladatok

1. A portfólió elkészítésének célja, sajátosságai

Az óvodapedagógus diplomával rendelkező tanító szakos hallgatók számára a záróvizsga része a saját szakmai fejlődésüket bemutató dokumentumgyűjtemény (záró értékelési portfólió) megvédése. A záró értékelési portfóliót a záróvizsga előtt, a megadott határidőig kell benyújtani a Miskolci Egyetem Tanárképző Intézetének (feltöltve a MIDRA rendszerbe is), amelyre a hallgató osztályzatot kap. Határidőre be nem nyújtott vagy elégtelenre értékelt portfólió esetében a hallgató az adott félévben nem tehet záróvizsgát.
A hallgató által benyújtott portfóliónak „Az óvodapedagógus diplomával rendelkező tanító szakos hallgatók záró értékelési portfóliójával kapcsolatos követelmények, feladatok” című dokumentum aktuális változata által előírt tartalmi és formai követelményeknek kell eleget tennie.
A portfóliót alkotó anyagok elrendezésének, a hozzájuk fűzött reflexióknak, valamint a beillesztett mellékleteknek a saját pedagógiai hitvallás, illetve az intézményi gyakorlatok során mutatott szakmai fejlődés megjelenítését kell szolgálnia.
A portfólió kidolgozását a Tanárképző Intézet részéről konzulens segíti. 
A portfólió tartalmazza a készítője email címét. Portfólióját arról az e-mail címről küldje, amelyet rendszeresen használ, mivel a visszajelzéseket, értékelést is arra az email címre fogja kapni.
A portfóliót a megadott határidőig a tanarkepzo-szakdolgozat-portfolio@uni-miskolc.hu e-mail címre kell küldeni, valamint fel kell tölteni az egyetem adatbázisába is, a MIDRA (jelenlegi elérhetősége: kvt94.lib.uni-miskolc.hu:9080/jadox/portal/adatbevitel.psml) rendszerbe, illetve egy spirálozott, nyomtatott példányban a Tanárképző Intézet titkárságán kell leadni. A portfóliót e-mailben .doxc (Microsoft Word) formátumú dokumentumként kell küldeni.
A spirálozott, nyomtatott portfóliót egyoldalas nyomtatással kell elkészíteni.
A hallgató felelőssége, hogy az emailben elküldött, a MIDRA rendszerbe feltöltött és a nyomtatott példány mind tartalmában, mind formájában teljes mértékben megegyező legyen.


2. A portfólió védésének menete

A vizsgán a portfólió védésére kerül sor. A védést a következő eljárás alkotja:

· A hallgató határidőre elkészíti és a Tanárképző Intézet számára, a megadott címre e-mailben elküldi a portfóliót, illetve a Tanárképző Intézet titkárságán leadja a nyomtatott példányt. 
· A Tanárképző Intézet kijelölt oktatója (opponens) áttekinti a teljes anyagot és rövid írásos véleményt készít, valamint osztályzattal előminősíti a dokumentumot.
· Az opponens a portfólióhoz kapcsolódó, szakirodalmi felkészültséget is igénylő kérdéseket tesz fel a hallgatónak. A véleményt és a kérdéseket a védés előtt mindenki megkapja az általa megadott internetes levelezési címre. 
· A védésen a hallgató a portfóliója bemutatása keretében megválaszolja a szakirodalmi jellegű kérdéseket, reflektál az opponensi véleményre, megválaszolja a záróvizsga bizottság által helyben feltett kérdéseket. A védés szóban történik, digitális prezentáció nélkül.
· A védésen a bizottság együttesen értékeli a hallgató portfólióját és a portfólió védésén elhangzottakat, valamint a hallgató – az opponens által előre megadott anyagra épülő – szakirodalmi tájékozottságát.

3. A portfólió formai követelményei

· A portfóliót dokumentum(szöveg)szerkesztő programmal kell elkészíteni.
· A szöveget Times New Roman 12-es méretű betűtípussal, a jegyzetet/táblázatot 10-es méretűvel kell elkészíteni.
· A dokumentumban másfeles sortávolságot kell alkalmazni. Baloldalon 3 cm-es a margó, a többi margó 2,5 cm-es.
· Az oldalakat a lap alján oldalszámozni kell.
· A fejezetek címe középen helyezkedjen el, félkövér kiemeléssel, az esetleges alcímek baloldalra kerüljenek félkövér kiemeléssel. A fejezetcímek után egy sor maradjon üresen.
· A fejezetcímeket sorszámozni kell.
· Minden egyes feladat kidolgozása új oldalon kezdődjön. 
· A portfólióban „Az óvodapedagógus diplomával rendelkező tanító szakos hallgatók záró értékelési portfóliójával kapcsolatos követelmények, feladatok” című dokumentum 1. számú melléklete alapján kell hivatkozni, és szövegközi hivatkozást kell alkalmazni. 

4. A portfólió tartalmi követelményei

· A megadott feladatsorból összesen 6 feladatot kell kidolgozni. A választott feladatok a pedagógiai gyakorlathoz kötődnek, terjedelmük az adott feladatok típusától függ, de egy-egy feladat terjedelme minimum 3 oldal legyen.
· A feladatok megoldásához használt szakirodalmi forrást minden esetben jelölni kell. A portfólió elkészítésekor legalább 10 releváns szakirodalmat kell felhasználni. A szövegben szereplő valamennyi forrást fel kell tüntetni a szakirodalmi jegyzékben.
· A felhasznált szakirodalom korszerű és tudományosan megalapozott, igényes szakmunkákból álljon.
· Oldalanként legfeljebb 10 sornyi szószerinti idézet lehet (idézőjellel és oldalra pontos hivatkozással ellátva, bővebben lásd 1. számú melléklet).
· A portfóliófeladatok kidolgozása tükrözze a tanítójelölt szakmai felkészültségét, szemléletmódja tanulóközpontú legyen, összhangban álljon a modern pedagógiai és pszichológiai elmélettel és gyakorlattal.
· A táblázatokat, az ábrákat, képeket be kell számozni és címmel ellátni. Ez utóbbiak csak akkor kerüljenek a főszövegbe, ha szervesen kapcsolódnak hozzá; egyéb esetben mellékletben kell elhelyezni (szintén sorszámozva és címmel ellátva).
· A Bevezetés és az Összegzés terjedelme, vagyis a két rész együtt minimum 15000 (kb. 7,5 oldal), maximum 20000 (kb. 10 oldal) karakter.

5. A portfólió részei

I. Fedőlap (lásd 2. számú melléklet)
II. Eredetiségi nyilatkozat (lásd 3. számú melléklet), a nyomtatott példány esetében eredeti aláírással.
III. Tartalomjegyzék oldalszámokkal, amelyben a választott feladat címe és a listán megadott száma is fel van tüntetve. 
IV. Bevezetés: a szakmai életút rövid felvázolása, a pedagógusszerepről, szakmáról vallott nézetek kifejtése
V. A választott feladatok megoldása
VI. Összegzés: A portfólió összeállítását, a feladatok kiválasztását meghatározó szempontok részletezése, illetve annak kifejtése, hogy a kidolgozott feladatok hogyan tükrözik készítője pedagógiai hitvallását, tanítói kompetenciáit. Foglalja össze röviden a tanulásról vallott felfogását.
VII. Felhasznált irodalom (formai követelményeket lásd 1. számú mellékletben)
VIII. Mellékletek


6. A portfólió részét alkotó feladatok listája

A záró értékelési portfólióban valamennyi félév tapasztalatai jelenjenek meg, de kiemelt hangsúlyt az összefüggő szakmai gyakorlat tapasztalatai kapjanak. A bemutatott események, tapasztalatok a jelenlegi képzéséhez kapcsolódjanak, tehát kerülje a más képzéseken vagy az egyéb pedagógiai munkájából származó történések elemzését.

1. Hasonlítsa össze a gyakorlati helyéül szolgáló iskolát azzal, ahová Ön járt. Válasszon ki az összevetés alapjául szolgáló kritériumokat, és ezek alapján fejtse ki véleményét. Ha a két intézmény azonos, akkor a korábbi és a mostani állapotokat vesse össze.

2. Mutassa be azt a nevelő-oktató munkához kötődő tevékenységét, amelyet pedagógiai szempontból a leghasznosabbnak ítélt a gyakorlata során. Választását indokolja is meg.

3. Milyen típusú konfliktusokkal találkozott a gyakorlata során? Kik között feszült a konfliktus, milyen okokra volt visszavezethető, hogyan zajlott le, milyen konfliktuskezelési technikákat ismert meg? Mutasson be és elemezzen egy konkrét konfliktust is.

4. Mutassa be, hogy az érdeklődés felkeltésének és fenntartásának mely módszereivel és eszközeivel találkozott az órákon. Megítélése szerint ezek közül melyek voltak hatékonyak és melyek kevésbé eredményesek? Válaszát indokolja is meg.

5. Az Ön által tartott órákon hogyan differenciált (pl. módszerek, eszközök, tartalmak szempontjából)? Milyen tapasztalatai voltak a differenciálással kapcsolatban, miben kell még fejlődnie?

6. Milyen pedagógiai és pszichológiai tanulságokkal szolgáltak a hospitálás keretében látott órai és órán kívüli értékelési helyzetek? A diagnosztikus, formatív, szummatív értékelésekre, illetve a szöveges, verbális és nonverbális visszajelzésekre egyaránt térjen ki.

7. Több tanítási órán keresztül figyelje meg ugyanannak az osztálynak a tanulóit az alábbi szempontok szerint: az óra menetében való részvétel, együttműködés, érdeklődés, illetve annak hiánya, az órához fűződő attitűdök megnyilvánulása, pedagógushoz való viszony, beszédstílus, nyelvhasználat, az órát zavaró tevékenységek. Készítsen összegzést a tipikus jelenségekről, és fogalmazza meg ezekkel kapcsolatos véleményét.

8. Egészítsen ki egy Ön által tartott, sikeres tanítási órát reflexiókkal, amelyekből kiderül, milyen tanulságokkal járt az Ön számára az adott tanóra megtartása. Utólag visszatekintve hogyan értékeli saját és a tanulók munkáját? A tanítási óra óratervét kötelező elhelyeznie a záró értékelési portfóliójának Mellékletében. Az óratervsablont az 5. számú mellékletben találja.

9. Folytasson le egy szabadon választott pszichológiai vizsgálatot az Ön által tanított osztályban. A felhasznált módszer (pl. valamilyen rajzteszt) megtalálható legyen a szakirodalomban, amelyet hivatkozzon is le; a módszer alkalmazása során ne lépje túl a pedagógusi kompetenciahatárokat. Összegezze és elemezze a vizsgálat eredményeit.

10. Sorolja fel az Ön által tanulmányozott iskolai dokumentumokat, illetve fejtse ki, hogy ezek milyen szerepet töltenek be az intézmény életében. A feladat kidolgozása során az aktuálisan érvényes iskolai dokumentumokra fókuszáljon.

11. a) Egészítse ki a táblázatot a tanórán kívül végzett tevékenységeire vonatkozóan. (A táblázat szükség szerint bővíthető, és visszatekinthet benne az előző félév tevékenységeire is.)

	Az esetek sorszáma
	A tevékenység típusa
	Helyszíne
	A tevékenységben részvevő személyek
	Feladatom

	1.
	
	
	
	

	2.
	
	
	
	

	3.
	
	
	
	



b) A felsorolt feladatok végzése során milyen tapasztalatokat szerzett, fejlődtek-e és mely területeken a személyes kompetenciái? Válaszait indokolja is meg.

12. Készítsen teljeskörű megfigyelési jegyzőkönyvet egy hospitált óráról (mindent jegyezzen le, amit valamilyen szempontból figyelemre méltónak érdekesnek, követendőnek, szokatlannak tart, amivel kapcsolatban kérdése, megjegyezni valója van), amelyet mellékletként helyezzen el a portfóliójában. A megfigyelt óráról írjon szakmai reflexiót.

13. Mely szervezési módok (frontális, egyéni, páros, csoportmunka) valósultak meg az Ön által látott, illetve Ön által vezetett tanítási órákon? Meglátása szerint a tananyag és az osztály sajátosságai függvényében miért éppen ezek a módok kerültek előtérbe?

14. Interjú keretében ismerje meg, milyen elveket vall a tanulásról vezető vagy mentor tanítója. Majd figyelje meg, hogy vezető tanítója vagy mentora tanulásról vallott felfogása hogyan érvényesül a tanórákon. Tapasztalatait összegezze, és vesse össze saját tanulás-felfogásával. (Az interjú kérdéssorát mellékletként csatolja, a feladatkidolgozás a válaszok összegzését és a reflexiókat tartalmazza.)

15. Foglalja össze a tanítási gyakorlata során szerzett tapasztalatait a tanítási órákon, és az azokon kívül látott, hallott, megtapasztalt kommunikációs helyzetekkel kapcsolatban. Térjen ki a mentora és az gyakorlati helye online kommunikációs formáira is.

16. a) Egészítse ki a táblázatot a tanítási gyakorlathoz kötődő saját kompetenciáival. Kompetenciái értékelésekor használjon ötfokozatú skálát, amelynél az 1-es érték a „nem megy”, az 5-ös érték a „nagyon jól megy” kategóriákat jelenti.

	Kompetenciáim
	Tanítási gyakorlatom kezdetén
	Tanítási gyakorlatom végén

	
	1   2   3   4   5
	1   2   3   4   5

	
	
	



b) Fogalmazzon meg saját maga számára javaslatokat azon kompetenciáival kapcsolatban, amelyeket önértékelése alapján szeretne szakmai szempontból fejleszteni.

17. Mutassa be, hogyan alkalmazta a digitális technológiát a gyakorlata során, akár a tanítási órákon, akár azon kívül. Külön térjen ki arra, hogy a mesterséges intelligencia (AI) miként jelent meg a munkájában.

18. Mutassa be, hogy az iskolában miként segítik elő az óvoda-iskola átmenetet. Térjen ki arra, hogy ezek a lehetőségek mennyire tűnnek hatékonynak, hogyan lehetne tovább gazdagítani az intézmény kapcsolódó szakmai repertoárján.

Miskolc, 2026. 08. 31. 

1. számú melléklet

HIVATKOZÁSOK

HIVATKOZÁSOK A SZÖVEGBEN


1. A szövegben a hivatkozás a szerző(k) nevével és a megjelenés évszámával történik.
A szerző(k) neve lehet része a mondatnak [... amint White tanulmányában (1998) közölt eredmények ...], vagy szerepelhet zárójelben [... a két változó közötti szoros összefüggés már korábban felmerült (White, 1998), ezért ...].

2. Ha egy szerzőnek azonos évben publikált több írására hivatkozunk, azokat az egyes évszámok után írt betűkkel különböztetjük meg, pl.: (Nagy, 1988a).

3. A szó szerinti idézetnél a szerzőre történő hivatkozás mellett az idézetet idézőjelek fogják közre, a hivatkozás pedig megjelöli az oldalszámokat is, pl.: (White, 1998. 32. o.).
Az oldalszámot, ha szükséges, "o." jelöli (az irodalomjegyzékben az oldalszámok megjelölésénél nincs "o.", a számok magukban állnak).

PÉLDÁK: 
„A nyomtatás megjelenését Postman a mechanikus óra feltalálásához hasonlítja, mely, mint írja „megragadja, domesztikálja és átalakítja az idő fogalmát, ezzel változtatva meg az emberiség tudatosságát önmagáról” (Postman, 1982. 21. o.).
„A vizsgált korszakban lezajló gyors ütemű urbanizáció azonban már kellő hátteret biztosított a teljesen új típusú művelődési szokásoknak, a városban élő polgári középosztály körében megmutatkozó mentalitásbéli változásokkal együtt járt a színház, a zene és a sajtó fogyasztása” (Lipták, 2002. 78. o.).
The author claims that “plagiarism is becoming a bigger problem” (Smith, 2014. 170. o.).
Smith states that plagiarism is an increasingly big problem (Smith, 2014). 
The study of Smith (2014) shows that plagiarism is an increasingly big issue.


4. Két szerző nevét az "és" választja el egymástól: (Black és White, 1998). 
PÉLDA: 
A szakmai fejlődés eredendően az egyéni oktatói fejlődésre vonatkozott, de jellemzően egyre inkább összekapcsolódik az oktatóközösségek és a szervezetek tanulásával is (Taylor és Colet, 2010).


5. Több név esetén a nevek között vessző áll, az utolsó két név között "és" van, pl.: (Fekete, Fehér és Barna, 1998). 
PÉLDA: 

The interpretations of CPD emphasise the important role of educational and societal changes, because they raise new needs, they appoint new school functions, therefore the professional expectations towards teachers are becoming more and more complex (McKenzi, Santiago, Sliwka és Hiroyuki, 2005).

Háromnál több név esetén az első előforduláskor az összes szerző neve szerepel (Fekete, Fehér, Szürke és Barna, 1998), a további előforduláskor az első szerző neve és a "mtsai" [munkatársai] rövidítés (Fekete és mtsai, 1998).

PÉLDA: 
The interpretations of CPD emphasise the important role of educational and societal changes, because they raise new needs, they appoint new school functions, therefore the professional expectations towards teachers are becoming more and more complex (McKenzi és mtsai, 2005).

6. Egy zárójelen belül egy szerző különböző munkáira hivatkozva a nevet csak egyszer írjuk, utána következnek az évszámok, egymástól vesszővel elválasztva, növekvő sorrendben (Bloom, 1955, 1956a, 1956b).

PÉLDA: 
A gyermekkort övező morális pánik másik, vagy fogalmazzunk úgy, a gyermekkort érintő hatások komplexitását megragadó, kevésbé egyértelműen állást foglaló oldalát Buckingham (2000, 2009, 2011) neveléstudományi megközelítésmódja képviseli.

7. Egy zárójelen belül több szerző munkáira hivatkozva az egyes tételeket pontos vessző (;) választja el (Fekete, 1988; Fehér, 1989; Szürke és Barna, 1990).

PÉLDA: 
According to the most relevant literature on CPD (Schön, 1990; Hargreaves, 2000; Korthagen, 2004; McKenzie et al, 2005; Kennedy, 2005), one of the fundamental prerequisites of professional development is collaboration (collegiality).
Several studies show that … (Brown és Brody, 2009; Porter, 2004; Swaen, 2015, 2017a, 2017b).

8. Az oldalszámot, ha szükséges, "o." jelöli. Az irodalomjegyzékben az oldalszámok megjelölésénél nincs "o.", a számok magukban állnak. 


HIVATKOZÁSOK AZ IRODALOMJEGYZÉKBEN

Önálló könyvek 
Szerző(k) (évszám). Cím. Kiadó. A könyv címe dőlt betűvel. Ebben a hivatkozási rendszerben a kiadás helyét (pl. Budapest) nem kell feltüntetni.

PÉLDA: 
Lénárd Ferenc (1986). Pedagógiai ellentmondások. Akadémiai Kiadó. 
Covey, S. R. (2013). The 7 habits of highly effective people: Powerful lessons in personal change. Simon & Schuster

Szerkesztett könyvek 
Szerző(k) (évszám, szerk.). Cím. Kiadó. A könyv címe dőlt betűvel.

PÉLDA:
Mandl, H., De Corte, E., Bennett, N. és Friedrich, H. F. (1990, szerk.). Learning and instruction. European research in an international context. Volume 2.1. Social and cognitive aspects of learning and instruction. Pergamon Press.

Könyvfejezetek 
Szerző(k) (évszám). Fejezet (tanulmány) cím. In: Szerkesztő(k) neve (szerk.). Könyv címe. Kiadó, Oldalszámok: a fejezet első és utolsó oldala. A könyv címe dőlt betűvel. 

PÉLDA:
Neves, D. M. és Anderson, J. R. (1981). Knowledge compilation: Mechanisms for the automatization of cognitive skills. In: Anderson, J. R. (szerk.). Cognitive skills and their acquisition. Lawrence Erlbaum Associates, Publishers, 57–84.

Folyóiratban megjelent cikkek, tanulmányok
Szerző(k), (évszám). Tanulmány cím. Folyóiratcím (dőlt betűvel szedve), évfolyam [kötet] száma. Az évfolyam száma vastagított betűvel szedve. Oldalszámok (a tanulmány első és utolsó oldalának száma).

PÉLDA: 
Larkin, J. H. és Simon, H. A. (1987). Why a diagram is (sometimes) worth ten thousand words. Cognitive Science, 9(11), 65–99.

Amennyiben rendelkezik a tanulmány DOI számmal vagy elektronikus elérhetőséggel, akkor azt is adjuk meg (elektronikus elérhetőség esetében adjuk meg a Letöltés dátumát is), pl.:

Csizér Kata, Fekete Imre, Szabó Fruzsina, & Albert Ágnes (2023). Kitartás és érdeklődés a nyelvtanulásban. A GRIT jelenség vizsgálata angol szakos egyetemisták körében. Magyar Pedagógia, 123(1), 3-17
https://doi.org/10.14232/mped.2023.1.3

Bentham, G. (1996). Association Between Incidence Of Non-Hodgkin’s Lymphoma And Solar Ultraviolet Radiation In England And Wales. BMJ: British Medical Journal, 312(7039) 1128-1131.  http://www.jstor.org/stable/29731519 (Letöltés dátuma: 2024. 09. 23.)

Elektronikus dokumentumok

Kötetben, folyóiratban nem megjelent szakmai weboldalak esetében:
Szerző(k) (évszám). Cím (dőlt betűvel szedve). Pontos URL-cím. Letöltés dátuma.

Galambos Attila (2023). Több szuperhőst az iskolába!
https://qubit.hu/2021/12/27/tobb-szuperhost-az-iskolaba (Letöltés dátuma: 2024. 09. 23.) 

Kerüljük az olyan weboldalak használatát, amelyek hiányosan adják meg az adott írás bibliográfiai adatait. Jellemzően ezek szakmailag nem, vagy csak kevésbé figyelembe vehető oldalak.

Korábbi kiadások, fordítások jelzése 

Ha a szerző egy munka fordítására, reprintként kiadott változatára, későbbi kiadására vagy gyűjteményes kötetben újra megjelent változatára hivatkozik, és fel kívánja tüntetni az eredeti megjelenés idejét is, ezt két időpont feltüntetésével teheti meg. Az eredeti évszám törtvonallal elválasztva megelőzi az utóbbit. Csak annak a kiadásnak az adatait kell megadni, amelyikre a hivatkozás vonatkozik.

PÉLDA: 
Neisser, U. (1976/1984). Megismerés és valóság. Gondolat.

Szerzők nevei 
Mivel a magyar nyelvben nem terjedt el a két keresztnév használata, továbbá vannak gyakori családnevek, a családnév és keresztnév kezdőbetű nem azonosítaná minden esetben kellő biztonsággal a szerzőt. Ezért - az elterjedt szokásnak megfelelően - magyar szerzőknél a teljes név szerepel az irodalomjegyzékben, abban a formában, ahogy a szerző az idézett publikációban használja (pl.: Kürti Istvánné, Kürti Jarmila, Kádárné Fülöp Judit, Nagy József, Nagy J. József).

Magyar szerző idegen nyelven megjelent munkájára viszont a külföldi szerzőkre érvényes írásmód vonatkozik.

PÉLDA:
Nagy, J. és Szebenyi, P. (1990). Hungarian reform: towards a curriculum for 1990s. Curriculum Journal, 1(3), 247–254.

Külföldi szerzőknél a név megadása: családi név, vessző, keresztnév kezdőbetűk. A kezdőbetűk után pont van. Például: Bloom, B. S. Szöveg közben a szerzők neveit a mondat szerkezetének megfelelően szabadon használhatjuk. Például: Mint Bloom (1956) sokat idézett könyvében írja,...  Zárójelben megadva a hivatkozott forrást, csak a családi név szerepel (Bloom, 1995). Irodalomjegyzékben a keresztnevek kezdőbetűi között szóköz áll.

PÉLDA: 
Biggs, J. B. & Tang, C. (2007). Teaching for quality learning at university. Open University Press/Mc Graw-Hill Education.

JELÖLÉSEK HIÁNYZÓ KÖNYVÉSZETI ADATOK ESETÉBEN

1. é. n.: év nélkül (nincs megadva a kiadás éve)
2. sz. n.: szerző nélkül (pl. internetes forrásnál ez csak cím van, szerző nincs)
3. k. n.: kiadó nélkül (ha nincs megjelölve)
4. Hiányzó oldalszámok esetében az oldalszám elhagyható.

PÉLDA: 

Az összehasonlító pedagógia a neveléstudományok alkalmazott területeihez tartozik (Nagy, é.n.).
Kiss Péter (2004). A neveléstudományok alapkérdései. k. n.

A bibliográfia a szerzői alfabetikus rendet követi. Azonos szerző több munkája esetén a kronologikus rend követését ajánljuk. 

3. számú melléklet

EREDETISÉGI NYILATKOZAT



	

	Miskolci Egyetem Bölcsészet-és
Társadalomtudományi Kar
	


EREDETISÉGI NYILATKOZAT

Alulírott ........................................................................................;
Neptun-kód: ........................
a Miskolci Egyetem Bölcsészet- és Társadalomtudományi Karának végzős hallgatója ezennel büntetőjogi és fegyelmi felelősségem tudatában nyilatkozom és aláírásommal igazolom, hogy a jelen dokumentummal benyújtott portfólióm saját, önálló munkám; a források és szakirodalom felhasználása a forráskezelés szabályai szerint történt.
Tudomásul veszem, hogy a portfólióm esetén plágiumnak számít:
· más személy vagy mesterséges intelligencia szövegének jelöletlen átvétele, más publikált gondolatainak saját gondolatként való feltüntetése:
· szószerinti idézet közlése idézőjel és hivatkozás megjelölése nélkül;
· tartalmi idézet hivatkozás megjelölése nélkül;
· korábban általam írt, máshová benyújtott szövegek, szövegrészletek jelöletlen átvétele.
Alulírott kijelentem, hogy a plágium fogalmát megismertem, és tudomásul veszem, hogy plágium esetén a portfólióm visszautasításra kerül.
Kijelentem továbbá, hogy portfólióm nyomtatott és elektronikus (MIDRA rendszerbe feltöltött és a Tanárképző Intézethez eljuttatott) példányai formájukban, szövegükben, tartalmukban megegyeznek.
Miskolc, ............. év .................... hó ........... nap
.......................................................
Hallgató

4. számú melléklet

MESTERSÉGES INTELLIGENCIA HASZNÁLATA


A portfólió elkészítése során a Miskolci Egyetem Mesterséges Intelligencia használatáról szóló szabályzata a mérvadó.

A mindenkori aktuális változata a Szabályzatokból tölthető le:
https://www.uni-miskolc.hu/egyetemunk/kozerdeku-adatok/alapdokumentumok-szabalyzatok/szabalyzatok/

A kötelező információkat (pl. a prompt vagy promptsorozat megadása) Mellékletben helyezzék el. Az egyes prompt(sorozat)okat a Szabályzatban előírt egyéb információkkal együtt lássák el Prompt1, Prompt2, Prompt3 stb. elnevezésekkel, szöveg közben ezekre hivatkozzanak.
Pl.:
6. számú melléklet: Mesterséges intelligencia promptok
Prompt1
….
Prompt2
….
Prompt3
….

Szöveg közben: …. (Prompt3).

5. számú melléklet

ÓRATERVSABLON
A pedagógus neve: ...............................................................................................................................................................................................................................................................
Műveltségi terület: ...............................................................................................................................................................................................................................................................
Tantárgy:               ..............................................................................................................................................................................................................................................................................
Osztály:               ................................................................................................................................................................................................................................................................................
Az óra témája: ......................................................................................................................................................................................................................................................................
Az óra cél- és feladatrendszere: a fejlesztendő attitűd, készségek, képességek, a tanítandó ismeretek (fogalmak, szabályok stb.) és az elérendő fejlesztési szint, tudásszint megnevezése:
..............................................................................................................................................................................................................................................................................................
Az óra didaktikai feladatai: ..................................................................................................................................................................................................................................................
Tantárgyi kapcsolatok: .........................................................................................................................................................................................................................................................
Felhasznált források (tankönyv, munkafüzet, feladat- és szöveggyűjtemény, digitális tananyag, online források, szakirodalom stb.): .............................................................................
Dátum: .................................................................................................................................................................................................................................................................................
	Időkeret
	A tanulók tevékenysége
	A pedagógus tevékenysége
	Célok és feladatok
	Módszerek
	Tanulói munkaformák
	Eszközök
	Megjegyzések

	
	
	
	
	
	
	
	



Az óratervhez csatolt kiegészítő szakanyagok lehetséges tartalma:
· a kiosztandó feladatok, feladatlapok a tanulóknak szánt formátumban;
· az óratervben megadott, nem saját feladatok pontos forrásának feltüntetése;
· az órán felhasznált szövegek, képek a forrás pontos megnevezésével;
· az egyéb tanulási-tanítási segédletek (pl. szókártyák);
· a táblakép;
· a kivetítendő diák képe;
· a feladatok megoldása.
image1.emf

image2.png




image3.png




